# Akmeniškiai

### Straipsnis iš Vikipedijos, laisvosios enciklopedijos.

  Kitos reikšmės – Akmeniškiai (reikšmės).

Akmeniškiai
[[Image:|270px]]
Koordinatės |

55°18'36″ š. pl. 21°50'47″ r. ilg.

Artimiausias miestas |
Savivaldybė | Šilutės rajonas
Seniūnija | Katyčių seniūnija
Gyventojų skaičius | 77 (2001 m.)

Akmeniškiai – kaimas Šilutės raj. sav. teritorijoje, Mažojoje Lietuvoje, prie Didžiosios Lietuvos ribos, dešiniajame Šyšos upės krante, 3 km į šiaurės rytus nuo Katyčių.

Akmeniškiai ribojasi su Mediškiemių, Versmininkų (abu Katyčių seniūnijoje), Žalpių (Ž. Naumiesčio seniūnijoje), Lazduonėnų (Vainuto seniūnijoje) kaimais.

Akmeniškiuose yra Akmeniškių piliakalnis (dar vadinamas didele Pilaite, Švedkalniu, Pilimi, Margpiliu) su gyvenviete (1997 įtrauktos į Lietuvos Respublikos kultūrinio paveldo registrą, 1998 paskelbti kultūros paminklais).

## [taisyti] Istorija

Po Melno sutarties (1422) Akmeniškių kaimo teritorija buvo Lietuvos Didžiojoje Kunigaikštystėje, Žemaičių seniūno Kęsgailos valdoje. 1533 šią teritoriją užgrobė Prūsija. Iki 1920 ji priklausė Tilžės apskričiai, Katyčių valsčiui ir parapijai, 1920-1939 – Klaipėdos kraštui, Pagėgių apskričiai.

1737 m. Akmeniškių kaime įsteigta vienakomplektė pradinė mokykla (nuo 1879 m. iki I-ojo pasaulinio karo pabaigos buvo net dvi klasės). XIX a. pabaigoje mokyklai pastatytas naujas pastatas. 1937 m. Akmeniškių pradinėje mokykloje mokėsi 29 mokiniai, iš kurių 25 išpažino evangelikų liuteronų, 4 katalikų tikėjimus. Dėstoma buvo vokiečių kalba, nežiūrint, kad kaimo dauguma gyventojų buvo lietuvininkai (1905 m. jie sudarė 83%). Mokyklai priklausė trys pastatai (du mūriniai ir vienas medinis) ir 4 ha žemės. Akmeniškių kaime dar buvo dvaras, kalvė, vėjo malūnas. Vokiškuose raštuose Akmeniškiai buvo vadinami Ackmonischken (nuo 1939 Akmonischken).

Po karo iš esmės Akmeniškiuose pasikeitė gyventojai. Sovietmečiu priklausė Katyčių (1950-1977), Usėnų (1977-1995) apylinkėm. Pagrindinai gyventojai dirbo Katyčių paukštininkystės tarybiniame ūkyje. Nuo 1995 priklauso Katyčių seniūnijai. Pagrindinis verslas – žemdirbystė. 1997 buvo 32, 2003 – 21 ūkis (laikė 112 galvijų).

Kasmet nuo 2006 per Valstybės dieną (liepos 6 d.) ant Akmeniškių piliakalnio planuojama švęsti Piliakalnio šventę.

Demografinė raida tarp 1905 m. ir 1997 m.
1905 m. | 1941 m. | 1997 m.
243 | 236 | 76

## [taisyti] Šaltiniai

- Šilutės kraštas. Enciklopedinis žodynas. Šilutė. 2000.
- Mažosios Lietuvos enciklopedija. T.1., Vilnius. 2000.
- Albertas Juška. Mažosios Lietuvos mokykla. Klaipėda. 2003.

Rodomas puslapis "http://lt.wikipedia.org../../../a/k/m/Akmeni%C5%A1kiai.html"

Kategorija: Šilutės rajono gyvenvietės

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Deutsch